History of Kualii. 415 



hiki aku i na la e lioi aku ai o Kualii niai Kauai mai. Aka, ia Kualii ma i pae aku ai 

 ma Kamaile, aia lioi ua puni i ke kaua ; a no ia mea, lana ibo la na waa iloko o ke kai 

 a po ia la, a ao ia po. Ia kakahiaka ana ae, i nana aku auanei ka hana o Kualii ma, 

 ua ulii ia mai ke pili o Kamaile e na kanaka. 



Iluna no o na waa ma ia kakahiaka, pane aku la o Kualii: "A he makemake 

 kaua me Kualii, ihea e kaua ai?" Oleic mai la o uka: "Pae no na waa i uka nei, o ke 

 kaua no ia." I aku la o Kualii: "Ho aku kakou iuka o Kalena, ilaila e kaua ai. Ina 

 ia nei no kakou ma ka moana loa no e hele ai na waa, o Molokai ke awa." A no keia 

 olelo a Kualii, iuka o Kalena e kaua ai, ae aku la ko Waianae man alii. A nolaila, 

 pae aku la lakou iuka, o Kualii, o Maheleana o Malanaihaehae. Hele aku la lakou ma- 

 uka a noho i Malamanui. Ia po a ao ae, ma ke kakahiakanui, o ka hoouka iho la no 

 ia o ke kaua ma Kalena, i ke kula o Haleauau ma Lihue. Ma kela aoao mai he ekolu 

 mano ka nui; a ma ko Kualii aoao hoi, ekolu wale no lakou, a o ka hee iho la no ia o 

 na alii o Waianae a me Koolauloa ; a kapa iho la o Kualii ia hoouka kaua ana o Kalena. 



A ma kekalii man la ae, he mau hoouka kaua ma Malamanui, ma Pulee, a ma 

 Paupauwela, oia ka hoouka nui ana a Kualii i oi aku mamua o na hoouka kaua a pan 

 ma Oahu nei. I kekahi mau manawa mahope mai o kona ai ana ia Oahu, lohe ae la 

 oia, he kaua ma Hilo i Hawaii ; nolaila, hele aku la oia i Hawaii me kona mau pukaua. 

 A lohe o Haalilo, ua hiki aku o Kualii ma Laupahoehoe, alaila, hoomakaukau ae la 

 oia no ke kaua. A hiki aku la o Kualii i Peahi ma Hilo, halawai koke ae la o Kualii 

 me Haalilo, a o ka hoomaka iho la no ia o ke kaua, a lanakila ae la o Kualii; a lohe 

 aku la na 'Hi o Puna, ua hee o Haalilo, hee honua aku la ko Puna mau alii. 



A mahope iho o ia manawa, hiki aku ka lohe ia Kualii, iia kipi hou na 'lii o Oahu nei. 

 Ia manawa, hoi mai la o Kualii mai Hilo mai a hiki ma Oahu nei, ua pan loa na kanaka 

 a pan me na 'lii kipi ma Waianae kahi i noho ai, ua hui ae la na 'lii mua o Oahu nei a 

 pau me ka manao lokahi, e kipi aku ia Kualii. A no keia mea, ua lohe o Kualii, aia na 'lii 

 a pau malalo o Waianae; nolaila, hele aku la no oia me kona mau pukaua, a hiki lakou 

 malaila, i nana aku auanei ka hana, he mea e ka nui o na kanaka. A o ka hoouka kaua 

 iho la no ia, a lanakila iho la o Kualii ma ia hoouka ana. Aka, ma ka nana aku a Kualii 

 ma i ka nui i make ma ia hoouka ana, ke paa la ka wai o Kalapo, a nui no hoi na kupapau 

 malalo o Eleu. A nolaila ua hoike ia kekahi mau lalani mele ma ka haku ana a kona 

 mau kahu e like me ke ano o ia hoouka kaua ana malaila, a penei no ia: 



He kaua ua Ku, I niuia i ka wai akua, 



E uhau ana iluna o Kawaluna. I Kahana i Malamanui 



Ihea, ihea la ke kahua, Ka luna o Kapapa, i Paupauwela, 



Paio ai o ke koa-a? 10 I ka hilinai i ke kalele, 

 5 I ka i kahua i Kalena, Ka hala o Halahalanui maauea, 



I Manini, i Hanini Ke kula ohia ke Pule-e, 



